Městská divadlá pražská
Divadlo s troma scénami patrí medzi najväčšie české činoherné divadlá. V súčasnosti pôsobí na scénach ABC, Komédia a Rokoko. V divadle ABC je repertoár zložený z českej aj svetovej dramatickej tvorby, adaptácie klasických literárnych diel a tiež zábavných hudobných titulov. Malá scéna divadla ABC je určená pre literárne matiné a vzdelávacie programy. Divadlo Rokoko dramaturgia profiluje ako klubovú scénu pre moderné dramatické formy a komorné tvary ako sú recitál alebo kabaret. V divadle Komédia tvorí program projektová tvorba zameraná na mladších divákov, ďalej predstavenia rezidenčných umelcov a súborov, hosťovanie mimopražských divadiel, festivaly a medzinárodná koprodukcia. Súčasťou činnosti Městských divadiel pražských sú vzdelávacie programy pre mladých divákov zo základných a stredných škôl aj herecké kurzy, komentované prehliadky a populárno-náučné programy pre širokú verejnosť.